Gintautas Lukošaitis

Gintautas Lukošaitis (g. 1970 m. Kurtuvėnuose) – Lietuvos skulptorius, patriotinių akcijų organizatorius.

Biografija 
Tėvas – skulptorius Vitalijus Lukošaitis, brolis – šiuolaikinio meno kūrėjas Mindaugas Lukošaitis. 1983–1990 m. mokėsi M. K. Čiurlionio menų mokykloje, 1996 m. baigė Lietuvos dailės akademiją.

2004 m. su broliu dalyvavo San Paulo bienalėje (Brazilija).

Darbai

Skulptūros 

 „Generolas Jonas Žemaitis“, Vilnius, prie Krašto apsaugos ministerijos, 1999 m.
 Biustas „Advokatas Kazimieras Venclauskis“, 2005 m.
 „Vakarienė keturiems“, vandalų nuniokotos jo tėvo skulptūros restauravimas, Klaipėdos skulptūrų parkas, 2005 m.
 Fontanas „Saulės diskai“, Šiaulių centrinė aikštė, 2006 m.
 „Saulės mūšis“, obeliskas, Jauniūnai, Joniškio rajonas, 2010–2011 m.

Akcijos 
 Antrieji valdovų rūmai (Antrųjų valdovų rūmų klubo nariai Mindaugas Lukošaitis, Salvijus Kulevičius, Gintautas Lukošaitis), Liepkalnio kalnas, Laisvučiai, 2009 m.
 Vasario 16-osios minėjimas Minaičiuose ir Balandiškio kaime, pažymint 1949 m. vasario 16–osios deklaracijos pasirašymą, bendraminčiai Kęstutis Gascevičius, Gintautas Gascevičius, Rolandas Dovydaitis, 2010 m.
 „Okupacija. 1940 m. birželio 15 d.“, dienos, kai į Lietuvą įžengė okupacinė sovietų kariuomenė, minėjimas, bendraminčiai Gintautas Gascevičius, kompozitorius Tadas Žukauskas. Šiauliai, 2010 m.

Lietuvos skulptoriai